Fehéroroszország egyike annak a tizenhat országnak, melyek részt vettek a legelső, 2003-as Junior Eurovíziós Dalfesztiválon. A verseny egyik legsikeresebb országa, mert két kivétellel mindig a legjobb 10-be kerültek, és ebből öt alkalommal a legjobb 3 között voltak: kétszer lettek harmadikak, (2011-ben és 2013-ban) egyszer másodikak (2006-ban), két alkalommal pedig megnyerték a versenyt (2005-ben, majd két év múlva 2007-ben). Ezek mellett kétszer negyedikek (2003-ban és 2015-ben), háromszor ötödikek (2010-ben, 2017-ben és 2020), egyszer hatodikak (2008-ban), kétszer hetedikek (2014-ben és 2016-ban), kétszer kilencedikek (2009-ben és 2012-ben) valamint 2018-ban, amikor az országban került megrendezésre a verseny tizenegyedik helyen végeztek. A következő évben szintén tizenegyedikek lettek. Legrosszabb eredményük a tizennegyedik hely 2004-ből.